(ii) ब्यौरा शैली-एह्दे च विशे दे ब्यौरे हुन्दे न। गुढ़े दे लेखक दे गूढ़े ज्ञान ते अनुभवें दा पता बी इस शैली दे निबन्धें थमां चलदा ऐ। नरसिंह देव जम्वाल ‘पन्छान’ नां दे निबन्ध च इस शैली द्वारा सफलतापूर्वक व्यंग उभारदे न। आम तौरै पर यात्रा सरबन्धी निबन्धें दी इयै शैली हुन्दी ऐ। ‘प्हाड़ी यात्रा’ (विश्वनाथ खजुरिया) नां दे निबन्ध दियां एह् पंक्तियां दिक्खो-"नाले दै पार इक डमोलड़ू हा ते उदै कंढै, गूढ़े केसरी रंगै दी बड़ी शैल--ने’ई सुम्ब जम्मी दी ही। उसी कच्छ जाइयै दिक्खने दी लालसा पर, अस काबू नेईं पाई सके। मन आखै इसी तरोड़ी लैचै।"